Нарэшце і я дабраўся да Афрыкі, штуршком да гэтай паездкі паслужыла парада аднаго знаёмага падарожніка, які абездзіў ну, калі і не паўсвету, то чвэрць дакладна. Як?!! Ніколі не быў? Усе планы на потым і толькі туды! - гучала гэта прыкладна так. Так я і зрабіў, так і адбылося для мяне першае знаёмства з раней невядомым цудоўнм светам афрыканскай прыроды. І так, Усходняя Афрыка, Кенія, верасень 2017 года. На заглаўным фота - панарама на Вялікую Рыфтавую даліну - адзін з цэнтраў зараджэння чалавецтва.